Уладзімір Антонавіч Папковіч

**Уладзімір Антонавіч Папковіч** (, вёска Дварэц Вілейскага павета Віленскага ваяводства — , ) — беларускі паэт, перакладчык.

## Біяграфія 
Нарадзіўся ў вёсцы Дварэц Вілейскага павета Віленскага ваяводства. У 1953 годзе скончыў Ільянскую сярэднюю школу Вілейскага раёна і паступіў на факультэт нямецкай мовы Мінскага дзяржаўнага педагагічнага інстытута замежных моў, які і скончыў у 1958 годзе. Працаваў у тым жа самым інстытуце выкладчыкам нямецкай мовы да 1962 года, затым інжынерам-перакладчыкам патэнтнага бюро Інстытута навукова-тэхнічнай інфармацыі і прапаганды пры Савеце Міністраў БССР (1962—1963), старшым выкладчыкам кафедры замежных моў Мінскага вышэйшага інжынерна-радыётэхнічнага вучылішча (1963—1964), інжынерам-перакладчыкам аддзела тэхнічнай інфармацыі Мінскага оптыка-механічнага завода. У 1966—1970 гг. настаўнічаў у школе № 20 у Віцебску, у Віцебскім педінстытуце. Зноў працаваў інжынерам-перакладчыкам. З 1973 г. выкладчык нямецкай і англійскай моў Віцебскага індустрыяльнага тэхнікума.

З 1982 года — старшы выкладчык нямецкай мовы Віцебскага дзяржаўнага педагагічнага інстытута імя С. М. Кірава (цяпер — Віцебскі дзяржаўны ўніверсітэт імя П.М.Машэрава). З 1998 па 2005 год — загадчык кафедры нямецкай мовы гэтага ўніверсітэта. Сярод яго выпускнікоў — Арцём Арашонак.

Член Саюза пісьменнікаў СССР з 1981 г. Лаўрэат прэміі «Сузор'е муз» імя Уладзіміра Караткевіча.

## Бібліяграфія 
Друкавацца пачаў з 1962 года ў рэспубліканскіх, абласных і гарадскіх выданнях у Мінску і Віцебску: часопісах «Нёман», «Полымя», «Маладосць», альманахах «Дзень паэзіі», «Далягляды», «Братэрства», «Дзвіна», «Ратуша».

### Зборнікі вершаў 
* «На досвітку» («Мастацкая літаратура», 1978);
* «Зерне» («Мастацкая літаратура», 1982);
* «Самы кароткі цень» («Мастацкая літаратура», 1988);
* «На тым стаю» (УПП «Віцебская абласная друкарня», 2004);
* «Вы будзеце смяяцца» (пад псеўданімам Ахрэм Нядбайла, «Віцебская абласная друкарня», 2008);
* «Рэшта» (Мн.: «Медысонт», 2010);
* «Пасля свята» (Мн.: Логвінаў, 2013);
* «Зазімак», выбраныя вершы (Мн., «Кнігазбор», 2018);
* «Пытанні застаюцца» (Мн., Друкарскі Дом «Вішнеўка», 2020).

### Пераклады з нямецкай мовы на беларускую 
* Ёханес Роберт Бехер. «Вяртанне да сябе». Вершы («Мастацкая літаратура», 1985);
* Рут Крафт. «Востраў без маяка». Раман («Мастацкая літаратура», 1987);
* Закаханы вандроўнік: паэзія нямецкага рамантызму («Мастацкая літаратура», 1989);
* Фрыдрых Шылер. Вільгельм Тэль (у кнізе: «Скарбы сусветнай літаратуры», «Мастацкая літаратура», 1993);
* Эрых Марыя Рэмарк. Тры таварышы. Раман («Мастацкая літаратура», 1994).
* Гудрун Паўзэванг. «Хмара». (Кніга выйшла пры падтрымцы фонду «Вяртанне», 2011);
* Томас Ман. «Смерць у Венецыі». Апавяданні. Пераклад. («Noblesse oblige». Янушкевіч, 2019);
* Вільгельм Мюлер. «Выбраная лірыка». Пераклад. (З В. Сёмухам), («Паэты планеты». Зм. Колас, 2019).

### Пераклады з рускай і беларускай на нямецкую 
* Давид Симанович. Витебск. Шагал. Любовь. (Witebsk. Chagall. Liebe. «Віцебская абласная друкарня», 2003)
* Кастусь Вераніцын. «Тарас на Парнасе» (Taras auf dem Parnass. У кнізе: «Класіка», выдавец Віктар Хурсік, 2003)

## Літаратура 
* 

## Спасылкі 
* Блог Уладзіміра Папковіча «P. S.» 

Катэгорыя:Выкладчыкі Віцебскага дзяржаўнага ўніверсітэта імя П. М. Машэрава
Катэгорыя:Паэты Беларусі
Катэгорыя:Перакладчыкі Беларусі
Катэгорыя:Беларускамоўныя паэты
Катэгорыя:Перакладчыкі паэзіі на беларускую мову
Катэгорыя:Перакладчыкі прозы і драматургіі на беларускую мову
Катэгорыя:Перакладчыкі з нямецкай мовы
Катэгорыя:Перакладчыкі на нямецкую мову
Катэгорыя:Перакладчыкі з рускай мовы
Катэгорыя:Перакладчыкі з беларускай мовы
Катэгорыя:Нарадзіліся ў Вілейскім раёне
Катэгорыя:Паэты СССР
Катэгорыя:Перакладчыкі СССР